OSNOVNA ŠKOLA KRALJA TOMISLAVA

NAŠICE

KLASA: 003-06/17-01/019

URBROJ: 2149/13-11-17-02

Našice, 19. prosinca 2017.

**ZAPISNIK**

devete sjednice Školskog odbora održane u utorak, 19. prosinca 2017. godine. početkom u 18,00 sati u zbornici Osnovne škole kralja Tomislava u Našicama, Ulica Matice hrvatske 1.

Nazočni: Iva Ramljak, Miroslav Kojić, Ana Vrlja, Dušan Nekić, Marko Žigić, Branko Malenica, Vlatka Zahirović, ravnateljica, Jasminka Živković, voditelj računovodstva i Blanka Sertić, zapisničar.

Nenazočan: Vlado Keglević

Predsjednica Iva Ramljak, pozdravlja sve nazočne članove Školskog odbora i konstatira potrebnu većinu za pravovaljano odlučivanje.

Nazočno je šest (6) članova Školskog odbora.

Predlaže se sljedeći

**D N E V N I R E D :**

1. Donošenje Odluke o usvajanju Zapisnika osme sjednice Školskog odbora
2. Donošenje Odluke o usvajanju Financijskog plana

3. Streljački klub „Našice“ - zakup podrumskog prostora

4. Rukometni klub Nexe- Zamolba za korištenje sportske dvorane u

prijepodnevnom terminu i

**DOPUNA DNEVNOG REDA:**

5. Zasnivanje radnog odnosa bez objave javnog natječaja uz suglasnost

Školskog odbora sukladno člancima 107. i 114. Zakona o odgoju i

obrazovanju u osnovnoj i srednjoj školi.

1. Ivana Ćurković, radno mjesto učitelja edukatora- rehabilitatora

6. Pitanja i prijedlozi

Predloženi dnevni red i dopuna dnevnog reda jednoglasno se usvajaju.

**Točka 1.**

Predsjednica Školskog odbora izvješćuje o realizaciji zaključaka osme sjednice Školskog odbora. Na tekst zapisnika i zaključaka donesenih na osmoj sjednici Školskog odbora održanoj 14. studenog 2017. godine nema primjedbi te se jednoglasno donosi sljedeća

**ODLUKA**

**Školski odbor jednoglasno donosi odluku o usvajanju zapisnika osme sjednice Školskog odbora održane 14. studenog 2017. godine.**

**Točka 2.**

Jasminka Živković, voditelj računovodstva upoznaje Školski odbor s Prijedlogom Financijskog plana za 2018. godinu i projekcijom plana za 2018. i 2019. godinu.

Primjedbi nema te se jednoglasno donosi sljedeća

**ODLUKA**

**Donosi se Odluka o usvajanju Financijskog plana za 2018. godinu s projekcijom plana za 2019. i 2020. godinu za Osnovnu školu kralja Tomislava, Našice.**

Nakon toga slijedi upoznavanje s prijedlogom teksta Plana javne nabave za 2018. godinu.

Primjedbi nema te se jednoglasno donosi sljedeća

**ODLUKA**

**Donosi se Odluka o usvajanju Plana nabave za 2018. godinu za Osnovnu školu kralja Tomislava, Našice.**

**Točka 3.**

Streljački klub Našice uputio je zamolbu Školskom odboru za korištenje podrumskog prostora u 2018. godini po cijeni od 100, 00 kuna mjesečno.

Kako do sada nije bilo problema s plaćanjem i načinom korištenje tog prostora, ravnateljica predlaže Školskom odboru produženje ugovora o korištenju i u 2018. godini.

Školski odbor suglasan je s prijedlogom ravnateljice i jednoglasno donosi sljedeću

**ODLUKU**

**Školski odbor jednoglasno daje na korištenje Streljačkom klubu „Našice“ podrumski prostor Osnovne škole kralja Tomislava, Našice u kalendarskoj 2018. godini uz financijsku naknadu od 100,00 kuna mjesečno.**

**Točka 4.**

Rukometni klub Nexe uputio je zamolbu Školskom odboru za korištenje školsko-sportske dvorane u prijepodnevnom terminu od 11,00 do 13,00 sati, ponedjeljkom,utorkom, četvrtkom i petkom po povlaštenoj cijeni od 100,00 kuna po satu korištenja.

Školski odbor je suglasan te se jednoglasno donosi sljedeća

**ODLUKA**

**Školski odbor odobrava Rukometnom klubu Nexe korištenje školsko-sportske dvorane u prijepodnevnom terminu ponedjeljkom, utorkom, četvrtkom i petkom od 11,30 do 13,00 sati te subotom od 11,00 do 13,00 sati po povlaštenoj cijeni od 100,00 kuna po satu korištenja u kalendarskoj 2018. godini.**

**Ravnateljica će u ime Osnovne škole kralja Tomislava, Našice sklopiti ugovor o korištenju školsko sportske dvorane.**

**Točka 5.**

Zbog bolovanja Mirte Toke radno mjesto učiteljice edukator- rehabilitator je postalo nepopunjeno**.**

Ravnateljica, sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa s Ivanom Ćurković, magistrom psihologije na određeno, puno radno vrijeme.

Školski odbor suglasan je s prijedlogom ravnateljice za zasnivanje radnog odnosa s imenovanom i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s**  **Ivanom Ćurković, magistrom psihologije na određeno, puno radno vrijeme do povratka Mirte Toke na rad, odnosno do popune radnog mjesta natječajem, a sukladno članku 107. Zakona o odgoju i obrazovanju u osnovnoj i srednjoj školi.**

Pitanja i prijedloga nije bilo

Sjednica je zaključena u 18,45 sati.

Zapisničar: Predsjednica Školskog odbora:

Blanka Sertić Iva Ramljak